Više o prvoj pomoći za profile:

Prva pomoć za profile provjerava sadržaj ICC profila koji su instalirani na vaše računalo. Greške se prijavljuju ako bilo koji profil ne odgovara specifikacijama za ICC profile. Premda je malo vjerojatno da će neke greške uzrokovati probleme tijekom tipične uporabe, savjetujemo da popravite sve profile koji nisu sukladni specifikacijama za ICC profile.

Jedna od bitnih komponenti ICC profila, opisni tag, sadrži do tri različita naziva profila. Time se omogućava da naziv profila bude prikazan na različitim jezicima ili na različitim računalnim sustavima. Aplikacije obično koriste jedan od dostupnih naziva za prikaz profila u popisu ili skočnom izborniku. Ako na svom sustavu imate instalirane profile koji se ne prikazuju u ColorSync kontrolnoj ploči, trebali biste pokrenuti ovaj uslužni program kako biste ih popravili.

Uporaba prve pomoći za profile:

Kliknite tipku "Provjeri" za pokretanje postupka provjere ili tipku "Popravi" za provjeru i popravak svih instaliranih profila. Odaberete li tipku "Provjeri", prijavit će se svi problemi s instaliranim profilima, ali bez unosa bilo kakvih promjena. Odaberete li tipku "Popravi", prijavit će se svi problemi s instaliranim profilima i problemi će se pokušati ispraviti.

Napomena: Savjetujemo da izradite sigurnosnu kopiju profila prije pokretanja funkcije "Popravi".

Za zaustavljanje postupka provjere ili popravka nakon što ste ga pokrenuli, kliknite Zaustavi. 

Rezultati provjere ili popravka prikazat će se u ovom prozoru.